**Doktorski studij informacijskih i komunikacijskih znanosti**

**Pravila o priznavanju prethodnih postignuća doktoranada i kandidata za studij**

U postupku priznavanja sudjeluju:

* pristupnik,
* Referada za poslijediplomski studij,
* Povjerenstvo za priznavanje prethodnih postignuća,
* po potrebi tijela Sveučilišta u Zagrebu.

Pristupnik:

* Predaje pismenu molbu za priznavanje prethodnih postignuća s dokumentima koji potvrđuju traženo u Referadu za Poslijediplomske studije.

Referada za poslijediplomski studij:

* Zaprimljenu molbu šalje Vijeću studija
* Nakon rješenja koje donosi Povjerenstvo za priznavanje prethodnih postignuća,
* Obavještava kandidata o rješenju i dostavlja ga kandidatu

Povjerenstvo obavlja slijedeće poslove:

* zaprima zahtjev pristupnika za priznavanje i vrednovanje prethodnih postignuća,
* utvrđuje da li postoji osnova za pokretanje postupka priznavanja i vrednovanja
* vrši vrednovanje prethodnih postignuća
* zaključuje postupak provođenja priznavanja prethodnog učenja.
* donosi pisanu odluku o priznavanju
* šalje Referadi za Poslijediplomske studije rješenje u daljnji postupak.

Povjerenstvo čine:

* voditelj studija
* zamjenik voditelja
* član Povjerenstva za kvalitetu

Odluke koje Povjerenstvo donosi iskazuju se u obliku:

* priznaje se u cijelosti (u smislu završenog studija i bodova koji su iskazani na dokumentu)
* priznaje se djelomično s iskazanim brojem ECTS-a
* ne priznaje se.

**Postupak za utvrđivanje ECTS-a pri vrednovanju prethodnih postignuća doktoranada i kandidata za studij**

* Ako je kandidat završio znanstveni magistarski studij (prije bolonjski sustav) u polju informacijskih i komunikacijskih znanosti može se priznati (maksimalno) 80 ECTS-a i 10 ECTS-a za magisterij kao znanstveni rad,
* Ako je kandidat završio znanstveni magisterij u društvenom području može se priznati (maksimalno) 60 ECTS-a i 10 ECTS-a za magisterij kao znanstveni rad,
* Ako je kandidat završio znanstveni magisterij u bilo kojem drugom području procjenjuje se i vrednuju predmeti koje je položio i aktivnosti koje je imao kandidat i može se priznati (maksimalno) 30 ECTS-a i 10 ECTS-a za magisterij kao znanstveni rad,
* Povjerenstvo uz sve navedeno može propisati i razlikovne predmete koje smatra da kandidat treba obavezno položiti, u skladu s programom i predviđenom temom istraživanja, vodeći se individualnim pristupom kandidatu.
* Kod prelaska s nekoga drugog doktorskog studija povjerenstvo priznaje i procjenjuje priznavanje svih aktivnosti koje je kandidat na prethodnom studiju ostvario u skladu sa zahtjevima doktorskog studija informacijskih i komunikacijskih znanosti, vodeći se individualnim pristupom kandidatu.

**Priznavanje ECTS za objavljene radove i sudjelovanje na znanstvenim konferencijama, radionicama i doktorskim konferencijama**

|  |  |
| --- | --- |
| **Aktivnost** | **Broj ECTS** |
| **Znanstveni rad\*\*** | min. 20 max. 40 |
| Članak u zborniku radova s domaćeg skupa | 5 |
| Članak u zborniku radova s međunarodnog skupa | 10 |
| Članak u časopisu koji je indeksiran u sekundarnim bazama | 15 |
| Članak u časopisu s međunarodnom recenzijom koji je indeksiran u bazama WoS ili Scopus | 30 |
| Rad s konferencije indeksiran u bazama WoS, Scopus | 20 |
| **Sudjelovanje na konferenciji** | min. 2 max. 10 |
| Domaća konferencija | 1 |
| Međunarodna konferencija | 3 |
| **Sudjelovanje u znanstvenim radionicama i/ili ljetnim školama** | max. 10 |
| Domaća znanstvena radionica ili ljetna škola | 2 |
| Međunarodna znanstvena radionica ili ljetna škola | 3 |
| **Doktorske konferencije** | min. 3 max. 5 |
| Sudjelovanje u doktorskoj konferenciji Odsjeka | 1 |

\*stručni radovi se ne boduju

\* priznaje se i rad u postupku objavljivanja uz potvrdu uredništva

**Postupak priznavanje bodova:**

* svaki doktorand dužan je voditi vlastitu evidenciju o znanstvenim radovima i sudjelovanju na konferencijama
* doktorand mentoru dostavlja evidenciju svih znanstveno-istraživačkih aktivnosti i publikacija, zajedno s Molbom za priznavanje ECTS bodova koja treba sadržavati sve potrebne podatke kako bi se određena znanstveno-istraživačka aktivnost mogla odgovarajuće bodovati (Molbu za priznavanje ECTS bodova svaki student sastavlja samostalno, tj. forma nije propisana niti standardizirana)
* mentor zatim prema navedenim kriterijima vrednovanja predlaže broj ECTS bodova za priznavanje znanstvenog rada i potpisuje Molbu za priznavanje ECTS bodova
* mentor potom u indeks, najkasnije u 5. ili 6. semestru, upisuje bodove iz znanstvenog rada
* molba za priznavanje ECTS bodova ostaje u dokumentaciji studenta